text: 'জিগ্স-মেদ-র্গ্যাল-ম্ত্শান () (১৭৭৩-১৮৫০) তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () ছাব্বিশতম প্রধান ছিলেন।
  
  সংক্ষিপ্ত জীবনী 
  'জিগ্স-মেদ-র্গ্যাল-ম্ত্শান ১৭৭৩ খ্রিষ্টাব্দে তিব্বতের আমদো অঞ্চলে দ্বাল-শুল-ম্দা'-ত্শান () নামক স্থানে জন্মগ্রহণ করেন। তার পিতার নাম ছিল ব্যাম্স-পা () এবং মাতার নাম ছিল ত্শে-দ্বাং-স্ক্যিদ ()। বারো বছর বয়সে তিনি খা-গ্যা বৌদ্ধবিহারে শিক্ষালাভের উদ্দেশ্যে ভর্তি হন এবং পরে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-ব্দে-ছেন () নামক উনিশতম প্রধানের নিকট শিক্ষালাভ করেন। দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাকে ভিক্ষুর শপথ প্রদান করেন। ১৮১৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ছাব্বিশতম প্রধানের দায়িত্ব লাভ করেন।
  
  তথ্যসূত্র 
  
  বিষয়শ্রেণী:১৭৭৩-এ জন্ম
  বিষয়শ্রেণী:১৮৫০-এ মৃত্যু
  বিষয়শ্রেণী:লাব্রাং ত্রিপা
title: 'জিগ্স-মেদ-র্গ্যাল-ম্ত্শান